આજે શરૂઆતે બેન્ક શેરમાં જોરદાર લેવાલી નોંધાઈ હતી. એસબીઆઇના શેરમાં ૦.૫૬ ટકાનો શરૂઆતે ઉછાળો નોંધાયો હતો. એ જ પ્રમાણે પંજાબ નેશનલ બેન્ક અને બેન્ક ઓફબરોડા કંપનીના શેરમાં ૦.૬૭થા ૧.૭૦ ટકાનો ઉછાળો નોંધાયો હતો. ખાનગી બેન્કના શેર જેવા કે એક્સિસ બેન્ક, ફેડરલ બેન્ક, એચડીએફસી બેન્ક, આઇસીઆઇસીઆઇ બેન્કના શેરમાં ૦.૯૦ ટકા સુધીનો ઉછાળો નોંધાયો હતો. બેન્ક નિફ્ટી પણ ૧૫૯ પોઇન્ટના ઉછાળે ૨૩,૮૫૫ પોઇન્ટની સપાટીએ ટ્રેડિંગમાં જોવા મળી હતી. ઉલ્લેખનીય છે કે સરકારની બેન્કોમાં એનપીએ ઘટાડવાની નીતિ તથા આગામી દિવસોમાં ગમે ત્યારે આરબીઆઈ અચાનક વ્યાજદરમાં ઘટાડો કરે તેવી મજબૂત શક્યતાઓ પાછળ બેન્ક શેરમાં આગઝરતી તેજી જોવા મળી છે.